Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: szóló 21/2006. (XI. 24.) MNB rendelet (a továbbiakban: Rendelet) 2. §-ának 28. pontja szerinti számlákon, továbbá a hitel- és betétszámlákon bonyolított forint- és devizafizetési forgalmakat. A cash-pool forgalmat akkor kell jelenteni, ha
Paragraph Index: 1304

3. A táblák kitöltését segítõ módszertani útmutatást az e rendelet 3. sz. mellékletének 9. pontja szerinti, az MNB honlapján közzétett technikai segédlet tartalmazza. II. A táblák kitöltésével kapcsolatos részletes elõírások 01a. tábla: Üzemzavarok Ebben a táblában kell jelenteni az adatszolgáltatónál adott hónapban elhárított/megoldott, ügyfelek számára közvetlenül érzékelhetõ meghibásodásokat, üzemzavarokat. Az adatszolgáltatásban szereplõ hibákat az a) oszlopban egyedi azonosításra alkalmas kóddal kell ellátni a következõ formátumban: Hééhhnnss, ahol „H” jelenti a hibát, az éé: az adatszolgáltatás évének utolsó két számjegye, a hh: a vonatkozó hónap, az nn: a nap, az ss: az adott napon elõforduló hibák sorszáma. Az f), g), t), v), valamint w) oszlopokban egyértelmû, tömör szöveges leírás szükséges. A hibát a h)–o) oszlopok valamelyikébe kell besorolni akkor, ha ismert az üzemzavar oka. A h)–o) oszlopoknál „I” jelenti azt, hogy a hiba az adott típusba esik, „N” azt, hogy nem áll vele kapcsolatban. Az egyéb hiba olyan hiba, amelynek oka ismert, de az a h)–n) oszlopok szerint egyértelmûen nem kategorizálható. Amennyiben az adott üzemzavar oka ismeretlen és az üzemzavar körülményeinek kivizsgálása a beküldési határidõn belül maradéktalanul nem történt meg, a g) oszlopban a „Nem ismert” szöveget kell feltüntetni, a h)–o) oszlopokban „N” betût kell jelenteni. Az adatszolgáltató ebben az esetben a vizsgálat lezárását követõ 5 munkanapon belül, de legkésõbb a következõ havi adatszolgáltatási határidõ lejárta elõtt egy új, már minden szükséges információt tartalmazó módosított jelentést köteles küldeni. A p) oszlopban azt kell megjelölni, hogy az üzemzavar az adatszolgáltató üzletmenet folytonossági tervében meghatározott minõsítése szerint krízis-/katasztrófahelyzetet eredményezett-e. A v) oszlopban az üzemzavar által érintett üzleti tevékenysége(ke)t kell megadni. Pl.: központi értéktári tevékenység, multinet elszámolások. A w) oszlopban azt kell feltüntetni, hogy az üzemzavar milyen rendszerelem(ek)et érintett. Az érintett üzleti tevékenység(ek), illetve rendszerelem(ek) tekintetében egyazon üzleti tevékenységet, illetve rendszerelemet a táblában következetesen minden esetben ugyanolyan módon kell jelölni. Az x), illetve y) oszlopokban azt kell szerepeltetni, hogy az adott üzemzavar a teljes ügyfélkör, illetve az összes tranzakció hány %-át érinti. 01b. tábla: Szolgáltatási szint csökkenést elõidézõ események Ebben a táblában az ügyfelek számára közvetlenül érzékelhetõ szolgáltatás-kiesést nem okozó, de az adatszolgáltató által nyújtott szolgáltatások szintjének csökkenését elõidézõ eseményeket kell jelenteni (pl.: szolgáltatás lassulása). A tábla oszlopait 01a. táblánál közölt szempontok szerint értelemszerûen kell kitölteni. 2008/162. szám

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes